Scene cumplite în Capitală. O femeie a fost înjunghiată duminică de un bărbat la intrarea într-un magazin. Şocaţi, martorii incidentului au sunat la 112, dar până la venirea poliţiştilor agresorul a încercat să-şi ia viaţa. În ciuda eforturilor medicilor, bărbatul a murit.

ACTUALIZARE. Medicii au confirmat decesul bărbatului care și-a înjunghiat fosta iubită. Femeia este în continuare în stare critică.

S-a întâmplat în sectorul 5 al Capitalei, la un magazin de cartier, unde victima este vânzătoare. Femeia a fost atacată când se pregătea să deschidă magazinul.

Din primele informații, agresorul este fostul iubit al femeii. Cei doi aveau un copil împreună, dar s-au despărțit în urmă cu aproximativ jumătate de an.

Ambele persoane sunt în stare critică, iar echipajele SMURD încearcă să le resusciteze, din primele informații.

A fost sesizat cu privire la eveniment și Parchetul de pe lângă Tribunalul București și Serviciul Omoruri, anunță Poliția.